ओलम्पिक डेमा बृहत कार्यक्रम हुने
‘ओलम्पिक डे २०२२’ अन्तर्गत यस वर्ष बृहत कार्यक्रम हुने भएको छ । नेपाल ओलम्पिक कमिटीअन्तर्गतको स्पोर्टस फर अल कमिशनको आयोजनामा जेठ २२ देखि असार ९ सम्म १९ दिन कार्यक्रम हुनेछ ।
काठमाडौँ — ‘ओलम्पिक डे २०२२’ अन्तर्गत यस वर्ष बृहत कार्यक्रम हुने भएको छ । नेपाल ओलम्पिक कमिटीअन्तर्गतको स्पोर्टस फर अल कमिशनको आयोजनामा जेठ २२ देखि असार ९ सम्म १९ दिन कार्यक्रम हुनेछ ।मूल दिनको कार्यक्रम भने असार ९ मा हुनेछ । यो जुन २३ मा परेको छ । यही दिन अन्तर्राष्ट्रिय ओलम्पिक कमिटीको स्थापना भएको थियो । यही दिन आधुनिक ओलम्पिकको पनि सुरुआत भएको हो । दुई साताभन्दा बढी समयको अवधिमा पूरा देशभर २ हजार ४ सय ८६ कार्यक्रम हुनेछ । त्यसमा कम्तीमा दुई लाख २५ हजारभन्दा बढीको सहभागिता रहनेछ ।कार्यक्रमलाई लिएर बुधबार आयोजित पत्रकार सम्मेलनमा कमिटीका उपाध्यक्ष तथा कार्यकारी निर्देशक चतुरानन्द राजवैद्य र कमिशनका अध्यक्ष विष्णुगोपाल श्रेष्ठले ‘ओलम्पिक डे’ को महत्त्वबारे प्रकाश पारेका थिए । नेपालमा सन् २०१३ देखि बृहत रूपमा ओलम्पिक डे मनाउन थालिएको थियो ।